Sheynnis Palacios

**Sheynnis Alondra Palacios Cornejo** (Managua, Nikaragua, 2000ko maiatzaren 30a) nikaraguar kazetaria, komunitate-sustatzailea eta modeloa da, edertasun lehiaketetan jardun duena. Miss Unibertso 2023 edertasun-lehiaketaren irabazlea, herrialde horren historiako lehena. Aurretik Miss Teen Nikaragua 2016, Miss Mundo Nikaragua 2020 eta Miss Nikaragua 2023 erregina izan zen.

2017an bere jaioterria ordezkatu zuen lehen aldiz Miss Teen Unibertso lehiaketan, non top 10 erdifinalistetan sailkatzea lortu zuen. Ondoren, Miss Mundo lehiaketan, San Juanen, Puerto Ricon, 2022ko martxoaren 16an, non top 40an egon zen.

2023an, Palaciosek Diriamba ordezkatu zuen Miss Nikaragua 2023an, eta irabazi egin zuen. 2023ko azaroaren 18an, berriz, Nikaragua ordezkatu zuen Miss Unibertso lehiaketaren 72. edizioan San Salvadorren, El Salvadorren. Ohiturari jarraituta, aurreko urteko erreginak, AEBko R'Bonney Gabrielek koroatu zuen.

## Biografia 
Sheynnis Palacios Managuan jaio zen, 2000ko maiatzaren 30ean. La Salle Managua (IPLS) Institutu Pedagogikoan ikasi zuen, eta eskola-lehiaketetan  parte hartu zuen. Ondoren, Erdialdeko Amerikako Unibertsitatean ikasi zuen eta gizarte-komunikazioko lizentziatura lortu zuen (kazetaritza). Aldi berean boleibolean jokatu zuen unibertsitatean. 

Miss Unibertso izan baino lehen, Palacios modelo lanetan aritu zen, telebistako aurkezle eta kazetari Nikaraguan. *Entiende tu mente* izeneko atal bat aurkeztu zuen telebistan. Atal horretan, buru-osasunarekin lotutako gaiei buruz eztabaidatzen zen.

Palaciosek ez du harreman sentimental ezagunik, ez seme-alabarik, eta ez da ezkondu.

## Edertasun lehiaketak 
### Miss Teen Nikaragua 2016 
Palacios Miss Teen Nikaragua 2016 lehiaketan hasi zen edertasun-lehiaketen munduan.

### Teen Unibertsoa 2017 
Teen Unibertso 2017 lehiaketan, Top 6ra iritsi zen.

### Miss Mundo Nikaragua 2020 
eskuinera|thumb|236x236px|Palacios Miss Mundo Nikaragua 2021, elkarrizketa batean.
2020ko maiatzaren 16an, Managua hiriburua ordezkatuz, Palaciosek Miss Mundo Nikaragua 2020 koroa irabazi zuen.

### Miss Mundua 2021 
COVIDen 19 pandemia zela eta, bertan behera utzi zen Miss Mundo 2020 eta 2021 lehiaketa. 2022an,  atzeratutako Miss Mundu lehiaketaren 70. edizioan, Palaciosek bere herrialdea ordezkatu zuen Miss Mundo 2021 lehiaketan San Juanen, Puerto Ricon. 

Palacios izan zen *Head-to-Head* erronkaren irabazleetako bat, eta azken gaueko finalisten taldea sailkatu zuen. Halaber, *Miss Mundo Top Model* erronkaren Top 13en parte izan zen, eta *Belleza con Propósito* delakoaren erronkan Top 28. Azken galan, ordea, Palaciosek ez zuen gehiago aurrera egin lehian, eta Top 40an geratu zen, non Poloniako Karolina Bielawska izan zen irabazlea.

### Kafearen nazioarteko erreginaldia 2022 
Ez zuen parte hartu 2022 Kafearen Nazioarteko Errege Lehiaketan, COVIDeko 19. proban positibo eman zuen eta.

### Miss Nikaragua 2023 
2023ko abuztuaren 5ean, Diriambako udalerria ordezkatuz, Palaciosek Miss Nikaragua 2023 koroa irabazi zuen.

### Miss Unibertso 2023 
eskuinera|thumb|220x220px|Palaciosek Miss Unibertso erreginaldian Costa Ricara egindako bisitaldian, 2024.
San Salvadorren (El Salvador) egindako Miss Unibertso 2023an parte hartu zuen. Lehiaketako 20 laurdenetakoen artean sailkatu zen eta Top 10 taldean bosgarrena aipatu zuten. Halaber, Top 5en multzoan hirugarren aukeratua izan zen. Gero, Top 3 multzora pasatu zen, non emakumeen eskubideetan aitzindari Mary Wollstonecraft aipatu zuen. Azkenik Palacios Miss Unibertso 2023 erregina izendatu zuten, Nikaraguako lehenengoa eta Erdialdeko Amerikako lehena ere bai.

Palaciosek Miss Unibertso gisa egindako lanean jorratutako gai nagusietako bat izan da bere ahotsa beste emakume askoren historiarako inspirazioa izatea, emakumeen ahalduntzearen bidez; beste gai garrantzitsu bat buru-osasunarekin lotutakoa da.

Miss Unibertso izeneko agendaren barruan, Palacios El Salvador, Ameriketako Estatu Batuak, Mexiko, Indonesia, Qatar, Brasil, Costa Rica, Thailandia, Laos, Kanbodia, Txina eta Filipinak bisitatu zituen.

Garaipenaren ondoren, Palacios inspirazio-iturri izan da neskentzat, emakumeentzat eta gazteentzat, baita hainbat arlotako artistentzat ere. Era berean, *People en Español* aldizkariak 2024an emakume eragile handienetako bat izendatu zuen.

## Filmografia 
### Telebista 
## Sariak eta aintzatespenak 
* 2024an *People en Español* aldizkariak emakume eragile handienetako bat izendatu zuen.

## Erreferentziak 
## Kanpo estekak